|  |  |  |
| --- | --- | --- |
| **Elem tartalma: KT-avatás** | | Kategória: ima |
| Szerző(k): Hajnal Bence | | Esemény: Tábor |
| Kapcsolódó téma: | Kapcsolódó előadás: | |
| Régió: Tisza | Település: Tiszaföldvár | Időpont: 2021.07. |

Kapcsolódó anyagok:

Törzsanyag:

**KT-avatás**

Táborzáró prédikáció után:

1. Régiófelelős beiktatása
2. A régió felajánlása a Szűzanyának és Jézus Szent Szívének
3. Kisebb Testvér fogadalmak megújítása
4. Kisebb Testvérek avatása
5. Jelöltségi időszak megkezdése

## A: Régiófelelős beiktatás

*Jó, ha a szertartást az Ifjúsági Lelkész vezeti, de más papot is megkérhet erre a feladatra.*

*A leköszönő és az új régiófelelős térdel az oltár előtt, előbbi kezében a lelkiségi dokumentummal.*

P: Megkérem \_\_\_\_\_\_ és \_\_\_\_\_\_\_ testvérünket, hogy térdeljenek ide az oltár elé.

(*Személyes bemutatás.*)

P: Most álljunk fel mindnyájan, és imádkozzunk  \_\_\_\_\_\_\_ régiófelelős(ünkért), hogy tisztán és alázattal tudja vezetni közösségünket.

*Könyörgés az új régiófelelősért (Lehet más formában is, személyesebben)*

Könyörögjünk!  
  
Mennyei Atyánk, Te \_\_\_\_\_ testvérünket közösségünk szolgálatára hívtad, add meg, kérünk számára a bölcs és tiszta vezetés erényét, bátorítsd őt, hogy a szolgálatát engedelmességben és mély alázattal tudja végezni, Krisztus a mi Urunk által,

Ámen!

*Könyörgés a leköszönő régiófelelősért*

Könyörögjünk!

Mennyei Atyánk, Te látod, hogy \_\_\_\_ testvérünk önfeláldozással és odaadással szolgálta közösségedet, kérünk oltalmazd őt továbbra is, és add meg neki, hogy jövendő szolgálataiban is a Te dicsőségedet hirdesse, Krisztus a mi Urunk által,

Ámen!

P: A régiófelelős kötelessége, hogy a Lelkiségi Dokumentumot, amely alapján a régiónk működik, ismerje és az abban leírtak alapján vezesse a közösséget. Most ezt a dokumentumot adja át \_\_\_\_\_  megőrzésre \_\_\_\_\_ új régiófelelősünknek.

## B: A régió felajánlása a Szűzanyának és Jézus Szent Szívének

P: A most következő imádságokban a régiónkat felajánljuk Máriának, és Jézus Szentséges Szívének. Térdeljen ide az oltár elé minden régiófelelős és mondják el a felajánlási imádságot.

*A Zsolozsmás füzetünkben találhatók a felajánlási imádságok. Ajánlott: 10 és 12 Tápiómenti kicserélve Tiszamenti-re*

## C: A kisebb testvér fogadalmak megújítása:

P: A most következő szertartásban a jelenlévő Kisebb Testvérek megújítják fogadalmukat, amellyel újabb egy évet vállalnak a közösség szolgálatára. Kérem azokat a Kisebb Testvéreket, akik elhatározták, hogy a következő 1 évben aktívan szolgálják a közösséget, hogy álljanak ki az oltár elé a régiófelelősök mellé. Miután ideálltak, értük is imádkozzunk.

*Megvárjuk, amíg kimennek az oltár elé.*

*Imádság a Kisebb Testvérekért:*

Könyörögjünk!

Úr Jézus Krisztus, Te a földi életedben apostolokat és tanítványokat választottál ki Mennyei Atyánk szolgálatára, tanítsd és neveld itt jelenlévő szolgáidat, hogy mindenkor az Atya akaratát kövessék, és a közösségedet neked tetsző módon szolgálják, Krisztus a mi Urunk által,

Ámen.

## D: Kisebb testvérek avatása

P: Kedves Kisebb Testvérek, álljatok az oltár mögé félkörben, hogy magatok közé fogadjátok majd leendő szolgáló testvéreiteket.

*A kisebb testvérek az atya mellé állnak félkörben az oltár mögé.*

P: Szólítom az oltár elé azokat a fiatalokat, akik az elmúlt egy évben kiérdemelték szolgálatukkal, hogy a Kisebb Testvérek közösségébe fogadjuk őket. Ők is további egy évet vállalnak régiónk szolgálatában. Imádkozzunk értük! \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Amennyiben kevesen vannak, térdeljenek le, ha erre nincs lehetőség maradjanak állva.*

*Avatási imádság:*

Könyörögjünk!  
  
Szentlélek Úristen, töltsd be előttünk az oltár előtt térdelő/álló testvéreink szívét a tisztaság, szegénység és engedelmesség erényével, hogy Neked tetsző módon szolgálják közösségünket és Egyházadat. Tanítsd őket Bölcsességeddel, és formáld szívüket Jézus Szent Szívéhez hasonlóvá, Krisztus a mi Urunk által,

Ámen.

P: Kedves Kisebb Testvérek, most fogadjátok magatok közé felavatott testvéreiteket. A befogadás jeléül koccintsátok össze fejeitek előbb bal, majd jobb oldalt, miközben a befogadó Kisebb Testvér karjai alulról fogják a befogadott testvér karjait, és mondjátok, amint a szentmisében is: “Béke veled”, valamint “és a te lelkeddel.” Miután mindenkit befogadtatok, álljatok vissza a helyetekre.

*Végigmenve a félkörön az új Kisebb Testvérek mindenkivel elvégzik a befogadás gesztusát. Miután mindenkit köszöntöttek visszaállnak a helyükre a padokba.*

*Megvárjuk, míg visszaállnak a helyükre.*

## E: Jelöltségi időszak megkezdése

P: Végül pedig azokat a fiatalokat várjuk, akik szívükben elhatározták, hogy szeretnének a közösségben szolgálatot vállalni. Hívjuk őket az oltár elé, hogy egy áldással bocsássuk őket a jelöltségi időszakra.

*Jelöltek megáldása:*

Könyörögjünk!

Mennyei Atyánk, Te a szívek ismerője vagy, és tudod milyen vágyak rejtőznek bennünk, kérünk, hogy erősítsd meg a szolgálatra való elhatározásainkat, és segíts minket abban, hogy amit megkezdünk, azt be is fejezzük. Áldd meg ezeket a fiatalokat, hogy a következő évben megtapasztalják, hogy a Te igád édes, és a Te terhed könnyű, Krisztus a mi Urunk által,

Ámen